มีอาการคันในช่องคลอด หลังจากเล่นน้ำ เมื่อวาลเป็นเม็ดขาวๆ มีอาการเจ็บนิดหน่อย วันนี้เป็นคราบขาวๆ เอามือไปเขี่ยออกมาเป็นขุยๆมีเยอะมาก.เอาน้ำฉีดก็ไม่ออกรักษายังไงดีคะ แนบรูป อันนี้ของเมื่อวาล 
สวัสดีค่ะ จากรูปและอาการ การวินิจฉัยที่เป็นไปได้-เชื้อราในช่องคลอด เป็นไปได้มากที่สุดค่ะ ลักษณะเป็นสีขาวข้นคล้ายนมบูด และคันระคายเคือง ไม่ใช่โรคติดต่อทางเพศสัมพันธ์ เกิดจากความไม่สมดุลของกรดเบสในช่องคลอดเช่นการสวนล้างช่องคลอดบ่อยเกินไป ความอับชื้น-ช่องคลอดติดเชื้อจากสาเหตุอื่นเช่นแบคทีเรีย โพรโทซัว แต่ลักษณะตกขาวไม่น่าจะเป็นสีขาวข้น-การติดโรคติดต่อทางเพศสัมพันธ์อื่นๆเช่นหนองใน แต่มักเป็นที่ปากมดลูกมากกว่าในช่องคลอดควรไปพบสูตินรีแพทย์เพื่อตรวจภายในและใส่เครื่องมือเข้าไปดูที่ปากมดลูกร่วมด้วยว่ามีการอักเสบหรือไม่ การรักษาคือการเหน็บยารักษาเชื้อราในช่องคลอด 7 วันติดต่อกัน และไปติดตามการรักษาตามนัดการดูแลตัวเองเบื้องต้น ไม่สวนล้างช่องคลอด ไม่ใส่เสื้อผ้าที่รัดหรืออับชื้น ล้างแค่อวัยวะเพศภายนอกด้วยน้ำสะอาด 2 ครั้งต่อวัน งดการมีเพศสัมพันธ์ไปก่อน